# אביעזר רביצקי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

פרופסור אביעזר (אבי) רביצקי (נולד ב-1945), חוקר מדעי היהדות, מראשי תנועת מימד, ראש החוג למחשבת ישראל באוניברסיטה העברית בירושלים, חתן פרס ישראל לחקר מחשבת ישראל לשנת תשס"א.

פרופסור אביעזר רביצקי

אביעזר רביצקי נולד בשנת 1945 בירושלים, שם גדל בשכונות מקור ברוך ורחביה. הוא למד בבית הספר היסודי "לדוגמא" ובבית הספר התיכון "מעלה". שירת בנח"ל וריכז את סניף "בני עקיבא" בתל אביב. בשנת 1968 החל ללמוד פילוסופיה ומחשבת ישראל באוניברסיטה העברית, שם כיהן כיושב ראש אגודת הסטודנטים.

בשנת 1977 קיבל תואר דוקטור מטעם האוניברסיטה העברית, על עבודה שכותרתה "משנתו של ר' זרחיה בן יצחק בן שאלתיאל חן וההגות המימונית-תיבונית במאה ה-י"ג".

מחקריו הרבים עוסקים במחשבה היהודית בימי הביניים ובעת החדשה. במאמריו ובהרצאותיו שופך רביצקי אור חדש על הגותם של ר' חסדאי קרשקש, הרמב"ם, והרב קוק.

מלבד פועלו האקדמי, טביעת האצבע של רביצקי מורגשת גם בשיח הציבורי הישראלי הכללי. רביצקי הוא אחד מהמייצגים המובהקים של השמאל הדתי בישראל. ממייסדי תנועות השלום הדתיות "עוז ושלום" ו"נתיבות שלום" בשנות השבעים והשמונים, כיהן במשך שנים כיו"ר תנועת מימד.

בשנת 1999 אף הבטיח אהוד ברק שרביצקי יכהן כשר חינוך בממשלתו, אולם הרעיון לא יצא לפועל בסופו של דבר, בין השאר מפני רביצקי עצמו לא שש לתפקיד. גם רעיונות להציע את מועמדותו של רביצקי לתפקיד נשיא המדינה לא יצאו אל הפועל.

בשנת 2001 הוענק לו פרס ישראל לחקר מחשבת ישראל.

תמך בתוכנית ההתנתקות אך הסתייג מאופן ביצועה [1].

בשנת 2006 החלה לראות אור בעריכתו סדרת ספרים חדשה על "גדולי הרוח והיצירה בעם היהודי", בהוצאת מרכז זלמן שזר.

ב-16 באוקטובר 2006 נפצע קשה בתאונת דרכים, לאחר שנפגע על-ידי אוטובוס בעת שחצה את הכביש [2]. ב-14 בנובמבר הועבר רביצקי לשיקום בבית לוינשטיין. הכרתו טרם שבה אליו.

## [עריכה] מספריו

- משנתו של ר’ זרחיה בן יצחק בן שאלתיאל חן וההגות המימונית תיכונית במאה הי"ג, תשל"ח 1977
- הכהנאות כתופעה תודעתית ופוליטית, ספריית שזר, תשמ"ו 1985 ‬
- דרשת הפסח לר' חסדאי קרשקש ומחקרים במשנתו הפילוסופית, האקדמיה הלאומית הישראלית למדעים, תשמ"ט
- על דעת המקום: מחקרים בהגות היהודית ובתולדותיה, הוצאת כתר, 1991
- הקץ המגולה ומדינת היהודים, הוצאת עם עובד, 1993
- דתיים וחלוניים בישראל - מלחמת תרבות? הוצאת המכון הישראלי לדמוקרטיה, תשנ"ז 1997
- דת ומדינה במחשבת ישראל, הוצאת המכון הישראלי לדמוקרטיה, 1998
- חירות על הלוחות, הוצאת עם עובד, 1999
- ‫ האם תתכן מדינת הלכה? המכון הישראלי לדמוקרטיה, תשס"ד 2004
- עיונים מיימוניים, הוצאת שוקן, 2006

## [עריכה] קישורים חיצוניים

- קורות חיים, אתר פרס ישראל
- דעתו כחבר ועדת סל התרופות, מתוך NRG

מקור: http://he.wikipedia.org../../../%D7%90/%D7%91/%D7%99/%D7%90%D7%91%D7%99%D7%A2%D7%96%D7%A8_%D7%A8%D7%91%D7%99%D7%A6%D7%A7%D7%99.html

קטגוריות: חוקרי יהדות | פילוסופים ישראלים | סגל האוניברסיטה העברית בירושלים | זוכי פרס ישראל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש